JohanHeinsen/ENO huggingface dataset:
Viborger Samler, 1845-10-23
Skifte-Jndkaldelse. Tirsdagen den 18de November førstkommende, Formiddag Kl. 10, bliver en Skiftesamling i afdøde Forpagter af Torstedlund Hovedgaard i Aardestrup Sogn, Hornum Herred, Aalborg Amt, Hans Peter Frederik Hansens og efterlevende Enkes Sophie Hansens, født Krogh, deres fælles Boe afholdt paa Raadstuen i Nibe, hvor da agtes taget Beslutning om hvad der kan være af Jnteresse for Boet. Hvilket herved bekjendtgjøres til Efterretning for fornævnte Boes samtlige Vedkommende, i Henhold til Placaten af 21de April 1845. Herredscontoiret i Nibe, den 16de October 1845. Lynge.
Viborger Samler, 1845-10-23
Fra Planteskolen i de kongelige Skovanlæg paa Alheden kan i indeværende Efteraar erholdes 50,000 Stkr. Gran, 6000 Fyrre, og 2000 Lærkeplanter, imod Betaling af 1 Rbd. 8 s. pr. 1000de. Steendalgaard, den 6te October 1845. Bang.
Viborger Samler, 1845-10-23
God Holsteensk Ost, a 7 Mk. pr. 284, faaes hos J. J. Samson.
Viborger Samler, 1845-10-23
Udmærkede nye Krølhaar ere at faae til billige Priser hos Nørager i Skive.
Viborger Samler, 1845-10-23
Trykfeil. De i d. Bl. Nr. 152, 154 og 157 ommeldte Liigkister, der henstaae i et Gravcapel i Ryberg Kirke, er anført at tilhøre den Haastrupske Familie; dette berigtiges til "den Hastrupske Familie.
Viborger Samler, 1845-10-25
73 Aarg. Kongelig allernaadigst privilegeret Nr. 168. Viborg Stiftseilade. Forsendes med Brevposten i Danmark og Hertugdommerne. naanernes nammen. Loverdagen den 25de October 1845. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-10-25
Nyeste Postefterretninger. Frankerig. Paris, den 15de Octbr. Til Erindring om de Tappre fra Diemma Gazaouat skal en Mindesteen opreises, der skal indeholde Navnene paa de Krigere, der fandt deres Død ved et hidtil uhørt Forræderi. Den 15de vil Bugeaud være i Algier. Jforveien vil General Lamoriciere sende sin første Beretning fra Tafna og tillige melde noget Nærmere om Abdel Kaders Bevægelser.
Viborger Samler, 1845-10-25
Paris, den 16de Octbr. Man har erholdt Journaler fra Algier indtil den 10de Octbr. Fra Egnen ved Dellys lyde Efterretningerne gunstige. De af Bugeaud indsatte Høvdinge have indfundet sig og aflagt nye Beviser paa deres Troskab. General Marcy har tilføiet en af Abdel Kaders Underanførere et betydeligt Nederlag, hvis detaillerede Beskrivelse man endnu ikke har erfaret. Kabylstaden Nedroma har modstaaet Abdel Kaders Opfordringer til at træde over paa hans Parti. Privatbreve fra Jtalien tale om nye partielle Udbrud af den sidste dæmpede Opstand i Romagna. Journ. des Deb. melder fra Mailand, at der hersker stor Gjæring i Kirkestaten.
Viborger Samler, 1845-10-25
Spanien. Af Decretet angaaende Don Vincente Valors Afsættelse fra hans Embede som Præsident fordet øverste Tribunal sees at Afsættelsen er en Følge af det Factum, at Præsidenten hverken har kaldt til Orden de af Regjeringen som "anarchiske betegnede anklagede Talere, et heller de dem bifald tilraabende Tilhørere. Man haaber at et Amnestiedecret vil vorde udstedet i Anledning af Dronningens Fødselsdag Storbritannien og Jrland. Efter the Standard er Regjeringen nøie underrettet om den Nød, der truer Jrland; den mener imidlertid at da Regjeringens Midler forfatningsmæssigt ere meget indskrænkede, saa maae det engelske Folks Pengebidrag gjøre det Meste. Til saadanne gavmilde Bidrag opfordrer Journalen og erklærer tillige at England directe er forpligtet dertil, da det bærer Skylden for den herskende Elendighed; men denne Skyld bestaaer deri – at England saa længe har taalt det afskyelige (ved Unionsacten fra 1800 ophævede, irske Parlement! Som om ikke de siden dette Parlements Ophævelse henvundne 45 Aar havde været mere end tilstrækkelige til i det mindste for saa vidt at forbedre Tilstanden i Jrland at dets fleste Jndbyggeres Existents ikke ene og alene skulde være afhængig af Kartoffelhøsten, Med langt større Ret anfører the Globe, som Aarsag til Elendigheden Miskjendelsen og Tilside sættelsen af den Grundsætning at Formue ikke alene giver Rettigheder, men ogsaa Pligter, og spørger om man vel kan undre sig over at Folket giver Demagoger Gehør og tillader sig Voldsomheder, naar Grundeiendomsbesidderne, hvis Jord det dyrker, ikke udvise den mindste Omhu for Folkets legemlige Velvære? Enhver Forholdsregel, siger the Globe vil vise sig utilstrækkelig, saalænge Sir Robert Peel ikke beslutter sig til at adoptere den Forholdsregel at opgive den vexlende Toldscala og enten tilstede fri Kornindførsel eller indskrænke sig til en høist ubetydelig, rettere nominel, Told.
Viborger Samler, 1845-10-25
Ved det sidste afholdte Monstermeeting i Grevskabet Kerry - hvor Daniel O'Connell er født – ved Bredderne af den ved sin skjønne romantiske Beliggenhed bekjendte Killarne=Sø, hævede sig en agtværdig, skjøndt rigtignok isoleret Stemme imod Repeal. Mahoney, en catholsk Gentleman fra foranførte Grevskab, af en agtet Familie og uafhængig Formue, reiste sig nemlig og bestred, ligeoverfor O'Connell, med sjelden Dristighed den meget omtalte Sætning, at Ophævelsen af den legislative Union imellem de tvende Øer vilde have velgjørende Følger for Jrland; efter Talerens Overbeviisning vilde grændseløs Forvirring og et snart paafølgende Sammenstød med det britiske Parlement være den uudeblivelige Følge af Repeal; thi det gyldne Mellemled i den fælleds Krone", som O'Connell stedse udhævede som vedblivende, vilde i og for sig selv være et altfor idealt Baand til at opretholde og sikkre de ved Indførelse af Repeal adskilte tvende Øers, paa saa mangfoldige Maader sammenslyngede, materielle Jnteresser. Jøvrigt erkjendte Mahoney O'Connells øvrige Fortjenester af Jrland. Ogsaa O'Connells to Brødre skulle være erklærede Modstandere af Repeal. Times, Globe, Morn. Chron, og flere Londoner journaler siger Augsb. Allg. Zeit. – lægge ikke Dølgsmaal paa de Franskes Nederlag i Africa. "Det er siger the Globe, Nemesis's Hjemsøgelse for de ulykkelige Araberes qvalfulde Forbrændelse til Kul i Hulerne ved Dahra; thi siden denne skrækkelige Udaad har ethvert følende Hjerte i Europa unddraget de franske Krigere sin Sympathie for at tilvende de tappre indfødte Stammer, samme, hvis modige Modstand ogsaa ganske vist vil befrie deres Fædreland fra dets Undertrykkere og Bødler. -
Viborger Samler, 1845-10-25
The Times seer i hiint Uheld Aandeverdenens Jndblandelse. – "Colonien Algier, – siger den ligner hine skjebnesvangre Efterladenskaber, hvormed i de orientalske Eventyr den myrdede Fyrste eller den harmfulde Troldmand tager en om endog sildig Hevn over sin lykkelige Fiende. Den ledige Throne tilhører Seierherren; Kongeliget er nedsænkt i Graven; men af dets Aske reise Hevneren sig - exorstur ex ossibus ultor – og i den nye Konges Pallads spøge den fortrængte Konge families Skygger om Natten. Karl den X forlod sin Hovedstad og sit Rige, og fandt kun Tilflugt i historisk berømte øde Paladser og i Provindsialstæder (Holyraadhouse, Hraschin, Prag og Gräz); Bourbonnernes ældre Linie havde ophørt at herske i Frankerig - det var det Raab, der ledsagede ham over Canalen; og dog – naar Hevn var i hans Hjerte, da har han efterladt en Braad, dybere, mere om sig ædende, meere giftig end hele Europas Legitimitet kunde have formaaet det. Ja, fire Felttog imod alle Frankerigs Fjender vilde ikke have kostet større Summer, neppe flere Menneskeliv og Ære end denne saakaldte africanske Erobring, som Carl den X. havde foranstaltet netop i rette Tid for at overlade samme tilligemed sin Throne til en Fætter. Og fremdeles: "Europas Forventning var spændt; det var belavet paa i Africa at beundre en Nations Riddervæsen, som paatog sig at rense Middelhavet for en gammel Pest, og eene at løse den Opgave, som hele Christenheden engang havde deelt imellem sig, en isandhed ridderlig Opgave, hvis Opløsning, endskjøndt høist besværlig, ikke engang vilde lønnes med Tak. Europa oversaae de ærgjerrige Planer, der senere komfor Dagens Lys. Forsaavidt var Frankerig Ridderen, og Araberen Dragen i Eventyret. - Men nu staae de ved Siden af hinanden; de ligne hinanden i alle Henseender; Europa seer kun endnu den fortvivlede og blodige Kamp imellem to Racer, som søge at overgaae hinanden i Barbari og Blodtørst; kun at den svagere Deel ved List erstatter hvad der i Kampen med den grusomme Udlænding mangler ham i Styrke. – Disse Journaler, uden Hensyn til hvad enten de følge Whig eller Tory-Banneret, synes endog at være overbeviste om at Frankerig tidligere eller sildigere maa opgive sine Vesiddelser i Africa.
Viborger Samler, 1845-10-25
Ved Handelskolen i Liverpool er ansat en Professor i det chinesiske Sprog. Den Udkaarne er en indfødt Chineser ved Navn Husien sung, som taler sit Lands Hofdialect, og som tidligere har nydt Underviisning i det engelske Sprog. Occanien. Capitain Brugt har paa Grund af flere gjentagne Fornærmelser fra Dronning Pomares Side erklæret den Øe, hvorpaa hun opholder sig, i Beleiringstilstand.
Viborger Samler, 1845-10-25
Hamborg, den 21de Octbr. En Stormflod af usædvanlig Høide har i Morges hjemsøgt vor Stad, Alle lavtliggende Gader i Omegnen af Havnen støde under Vand, saa at Communicationen i samme maatte iværksættes ved Hielp af Baade. Ogsaa i flere af de høiere liggende Dele af Staden trængte Vandet ind i Kielderne og siden Stormfloden i Aaret 1825 har ingen saa høi Flod fundet Sted. Da det endnu blæser stærkt fra Nordvest, saa frygter man for at Vandet med den i Aften indtrædende Flod vil naae en endnu større Høide.
Viborger Samler, 1845-10-25
Norge. J Drammen har der fornylig iblandt Arbeidsklassen fundet nogle Bevægelser Sted for at forhindre Udførselen derstedsfra af Kartofler. Da Hoben havde naaet Raadhuuset, lagde imidlertid den urolige Stemnin, sig, idet Amtmand Blom lovede at tage sig af Sagen og enkelte Yttringer om "at tage sig selv tilrette", at nedrive Brænderierne o. s. v. vare vel blot Udbrud af Enkeltes overspændte Stemning. Fra Drammen skal der ogsaa efter Forlydende være indgivet en Forestilling til Finants-Departementet om Foranstaltninger fra Regjeringens Side i den her omhandlede Anledning, saaledes at enten Udførselen til udenlandske Stæder aldeles skulde forbydes eller ogsaa en høi Udførselstold blive provisorisk bestemt. Men hvad kan Regjeringen gjøre i den Retning om den ogsaa vil En af dens Medlemmer befinder sig jo netop under Rigsret for at have bevirket en lignende provisorisk Anordning.
Viborger Samler, 1845-10-25
Jndenlandske Efterretninger.
Viborger Samler, 1845-10-25
Kjøbenhavn. Hs. Maj. Kongen er i Mandags med Følge tagen til Fredensborg Slot, for at tilbringe nogle Dage med Jag der i Egnen. Den 24de De, ventedes han tilbage. Lands Over- samt Hof- og Stadsrets-Assessor, Justitsraad Tetens, har erholdt Tilladelse til at aflægge den for Høiesteretsassessorer befalede Prøve.
Viborger Samler, 1845-10-25
Capt. Steenstrup af det kgl. Artilleri er med kgl. Reisestipendium reist til Paris, for at gjøre sig bekiendt med de derv. Fæstningsværker. – Officiererne af Hs. Maj. Kongens Livcorps have foræret Capt. Bonnichsen, af 10de Liniebataillon, som har lært dem det nye Exerceerreglement, et Gulduhr med Kjæde. (Flyvep.)
Viborger Samler, 1845-10-25
Under 15de d. M. har Hs. Majestæt benaadet Medeier og Bestyrer af Fabrikanlæggene ved Silkeborg, M. Drewsen, Fabrikeier i Hammerum Herred Classon og Eier af Dampmeelmøllen i Altona, Agent Lange, med den ved Rser. 24de Juli d. A. anordnede Fortjenestemedaille i Guld med Tilladelse til at bære samme.
Viborger Samler, 1845-10-25
J denne Tid er Hovedstadens Vandvæsen sysselsat med, istedetfor de tidligere Trærender, at nedlægge Jernrør, der til en Prøve skulle anvendes til Vandforsyning af Byens vestre Qvarteer.
Viborger Samler, 1845-10-25
Som en Mærkværdighed fortjener at udhæves, at den kjøbenhavnske Overret i Tirsdags har paakiendt en fra Lollands Sønder Herredsthing indanket, mod Arrestanten, Nicolai Jørgensen, for at have tiltvunget sig Samleiemed en ikke fuldvoxen Pige, anlagt Justitssag, hvori Underdommeren, hvis Votum lød paa, at Arrestansten burde have sit Liv forbrudt, er bleven overstemt af de som Meddomsmænd tilkaldte Bønder, der samtlige, i Betragtning baade af Arrestantens Ungdom" og da han neppe fuldkommen havde kjendt Følgerne af sin Handling ikkun idømte ham 6 Aars Forbedringshuusarbeide; dette Resultat blev billiget af Overretten, der stadfæstede den saaledes ergangne Dom. (Fædrel.)
Viborger Samler, 1845-10-25
Under 30te f. M. anmeldtes fra det russiske Generalconfulat samt fra den finske Skibscapitain Johan Asplund, førende Tremasteren Uranus" af Nystad, i Finland, for Politiet i Kjøbenhavn, at dennes Styrmand Malachias Sahlberg, der Dagen iforveien var gaaet iland for at indkassere Penge for Skibets halve Ladning, ei senere havde indfundet sig. Asplund blev afæstet nærmere Forklaring desangaaende, og han opgav da, at han og den borteblevne Styrmand, samt endnu en Tredie af Skibets Mandskab vare gaaede samlede i Land Mandagen den 29de f. M. om Eftermiddagen Kl. 5, hvorpaa de hos en Handlende i Kjøbenhavn havde nydt nogen Spirituosa, hvoraf Sahlberg var bleven beruset. Kl. 7 skiltes de ad, og senere havde Jngen seet noget til Sahlberg. Ved Bortgangen havde han en stor Sum Penge, ham selv tilhørende, hos sig, deels i Sedler, deels i Sølv. Han blev derpaa forgjeves eftersøgt af Politiet; men Tirsdag Morgen, den 14de De, blev et somandsklædt Liig, der var gaaet i Forraadnelse, fundet i Citadelsgraven af Forpagterne af samme, og da Signalementet passede til det om Salberg opgivne, og der desuden hos Liget fandtes en Sum af 1,891 Rbd. 2 Mk. 3 s., deels i større og mindre Sedler, og deels i Sølv, blev det taget i Øiesyn af samtlige de her i Byen værende Personer, der havde kjendt Sahlberg, og disse erklærede, at Liget var af Sahlberg. Liget, som blev synet af Stadsphysicus, havde intetsomhelst Spor af udvortes Vold, og det maa derfor antages, at Sahlberg er druknet ved et Uheld, idet han, formodentlig i Drukkenskab, er faldet i Graven, og ei har kunnet redde sig selv.
Viborger Samler, 1845-10-25
J Kjøbenhavn opholder sig for Øieblikket en Svensker, ved Navn Ortman, der saavel i England som i flere Stater paa Fastlandet, har erhvervet sig et meget berømt Novn ved sine chemiske Opfindelser, hvorpaa Patent er meddeelt ham i Frankerig, Belgien, England med flere Lande. Een af disse patenterede Opfindelser (der, saafremt den ellers holder Stik, maa giøre Manden til en af Menneskehedens første Velgiørere) er den: at kunne af Jord i meget kort Tid frembringe Kul, der ikke alene som Brændematerial afgiver en langt større Varmegrad, end sædvanlig Kul og Brænde, men som ogsaa frembringer en Gas, der i Klarhed og Lysning overgaaer enhver anden, hidtil bekjendt Gas, og hvormed Behandlingsmaaden, er saa simpel og lidet bekostelig, at selv den Fattigste kan forskaffe sig Samme. Hr. Ortmans Gas-Apparat er flytbart, og kan opsættes i ethvert Værelse, samt give tilstrækkeligt Lys for ethvert Huus. Tilberedelsen er yderst simpel og kan skee uden mindste Fare for Jld og Explosion. Hvis denne Opfindelse, som sagt, virkelig stadfæster sig, da er der derved tilveiebragt en gavnlig Revolution for hele Menneskeslægten med Hensyn til to store Nødvendigheds-Artikler: Lys og Varme, der saaledes herefter overalt ville kunne erholdes med ringe Bekostning.
Viborger Samler, 1845-10-25
Hr. Ortman agter ikke selv at tage Patent paa sin Opfindelse her i Landet; men skal derimod være tilsinds at sælge sin Ret for en moderat Priis til dem eller de, der maatte ønske at kjøbe Samme. (Kbhpst.)
Viborger Samler, 1845-10-25
Ved Auctionen efter afdøde Statsminister Krabbe-Carisius, der, som bekjendt, i sin Tid var Minister i Sverrig, kjøbte en kjøbenhavnsk Grosserer for nogle Dage siden en Skriverpult, ved hvis nøiere Eftersyn han i et hemmeligt Gjemme fandt en Capsel med afdøde Kong Carl Johans Portrait, indfattet i Brillanter, der af Juvelererne er anslaaet til 1800 Rbd. Kjøberen har afleveret Fundet til Executorerne i Boet. – Hr. Lieutenant von Bressendorff, har tilkjøbt sig Cancelliraad Gorm store Gaard paa Nørregade Nr. 45 i Kbhvn. for 36,000 Rbd., og agter, efter Forlydende, deri at anlægge et Slags Circus, bestemt til Rideøvelser for Liebhavere af den ædle Ridekonst.
Viborger Samler, 1845-10-25
Skrædermester Jacobi bekjendtgjør fra Slutteriet, at han der, fra om Morgenen Kl. 6 til om Aftenen Kl. 10, modtager Bestillinger, og at hans Søn er afreist til Paris, for derfra at tilsende ham de moderneste Mønstre. Mariboe. Den 26de Septbr. d. A. har Hr. Hofjægermester, Baron v. Knuth til Rudbjerggaard her i Lolland afsluttet Accord med sine Fæstebønder om Afløsning af Hoveri mod Vederlag i Penge fra 1ste Mai 1846 at regne. Conditionerne ere meget billige; thi efter Gaardens Størrelse svares kun et Pengevederlag af circa 36 - 51 Rbd. aarlig pr. Gaard. Hr. Hofjægermesteren har saaledes, ved at opfylde Lovgiverens Ønske, paa en hæderlig Maade bidraget til sine Fæstebønders Velvære, hvorfor disse vist ville yde ham Velvillie. For nogle Uger siden afbrændtes en Aften ved Aalholm Slot ved Nysted et Fyrværkeri. En Bonde med sin Kone befandt sig blandt Tilskuerne, mindst abnende, at en Ulykke forestod, men det skeete desværre, at en Raket, som ikke var aldeles udbrændt, faldt ned fra en betydelig Høide, ramte Bondekonens Hoved og med Stokken saarede hende saaledes, at hun strax faldt om. Den Ulykkelige, som havde et spædt Barn hjemme, lever vel endnu; men skal være vanvittig. (Loll. P.)
Viborger Samler, 1845-10-25
Odense. Det Hs. Kgl. H. Kronprindsen den 15de De, overrakte Æresborgerbrev, er malet og skrevet paa 3 Pergamentsblade; paa det første Blad sees som Hoved Vignet tvende Skjolde, bøiede mod hinanden, i det ene sees H. K. Høiheds Navneciffer i Guld med Krone over paa rød Grund, i det andet Odense Lilie i Guld paa blaae Grund, begge hvilende paa den gyldne kronede Lindorm (Fyens Vaaben) i en Skye, ovenover paa en rød Pude de kongelige Regalier og Kronen omstraalet af en Glorie, fra denne Vignet udgaaer en Egeguirlande, der omslutter Texten, i Hjørnerne sees 4 Trophæer, der have Hensyn til Hs. K. Høiheds Stilling som Stiftets Gouverneur, commanderende General i Fyen og Nørrejylland samt Admiral i Sø-Etaten, ogsaa paa Midten, sees smagfulde Land- og Søkrigsatributer. Det andet Blad viser et Prospect af Odense Torv med St. KnudsKirke, i en duftig Tone, paa begge Sider nedgaaer en gylden Arabesque, der, foruden oventil at omslutte to større Emblemmer (hvorved Videnskabeligheden og Underviisningsvæsenet repræsenteres, og i den anden Agerdyrkning og Gartneri) fremstiller i Medaillons 14 af de herværende Laugs og Corporationers Emblemer i Guld og Farver. Det tredie Blad bærer som Hovedvignet et Prospect af Odense Slot, seet fra Haven, en lignende Arabesque i Sølv og Ultramarin omgiver ogsaa her Texten og viser oventil tvende større Felter, Attributer for Kunsterne, Kunstacademiet sees i Baggrunden, i den anden Bogtrykkerkunsten efter Thorvaldsens Basrelief paa Guttenberg Monumentet, de øvrige Laugs Emblemer sees ogsaa her i Medaillons paa samme Maade som paa det andet Blad, oventil slutter Arabesquen med en Rosen guirlande. Den skjønne Skrift, hvormed Texten er skreven, et Mønster af Calligraphie, er udført af Hr. Fuldmægtig Jastrau, og de Ord, der enten udgjøre Titler eller det høie Navn, ere paa det eleganteste forzirede af Maleren med Guld og Farver. Samtlige 3 Pergamentblade ere, foruden flere med Sikke betrukne og med Guld rigt forzirede, indbundne i et med rødt Fløiel betrukket Bind, der foruden smagfulde og brillante Guldornamenter er paa den ene Side prydet med Hs. Kgl. Høiheds Navne-Ciffre FCC. i støbt Sølv og forgyldt, paa den anden bærer Odense Vaaben "Lilien" i et Ornament, ogsaa af støbt Sølv. Jndbindingen, der udmærket sig ved Smag og Durabilitet, udgjør en fortrinlig Deel af dette skjønne Pragtstykke og er forfærdiget af Hr. Bogbinder Milo her i Byen. En smuk og riig Guldsnor er igjennemtrukket Diplommet og gaaer derpaa igjennem en Sølv capsel, der er fyldt med grønt Vox med et Aftryk af Stadens store Segl, og ender sig i to store Guldqvaste; Arbeidet er fortrinligt udført af Hr. Guldtrækker Assam her i Byen, ligesom Sølvarbeidet er af Hr. Guldsmed Clausen. Naar Diplomet forvares, indlægges det i en med hvidt Atlas udforet Mappe, der atter indskydes i et Foutteral, begge betrukne med grønt Saffian og elegant forzirede med Guldornamenter. Endnu hører til Brug ved Fremlæggen og naar det overrækkes, et skjønt rødt Silketæppe med rige ægte Guldfryndser. De særdeles vellykkede Vandfarvemalerier, der give det Hele et virkeligt Kunstens Præg, ere af Hr. Lieutenant og Portraitmaler Moe. (Hp. Av.)
Viborger Samler, 1845-10-25
Kiel. En reisende Kunsthandler falbyder i vort indtraadte Mikkelsmarked Pragtexemplarer af det slesvigholsteenske Vaaben med den meerumschlungne Vise, trykt med gyldne Bogstaver, og anbefaler alle Patrioter at ophænge det i deres Børnestuer. Hvo veed, naar det ophænges i selve Sovekamrene, om ikke et Barn kunde fødes med det slesvigholsteenske Vaaben i Øiestenen, saaledes som engang et skal være født med Navnet Napoleon. (Preetzer Ugbl.) Atter en lille Seene fra Rendsborg: Jtzeh. Ugeblad beretter nemlig at det for nogen Tid siden paa et Bal i Harmonien, i Rendsborg forefaldne Optrin imellem nogle tydske og danske Herrer nu ved en mæglende Jntervention er blevet bilagt i Mindelighed. Den Begivenhed, hvortil her sigtes, var en af Directionen for Harmonien" den 21de Aug. paa Skydegaarden arrangeret The dansant, hvorved endeel Herrer fra Garnisonen protesterede mod en Dandsemusik, hvori en Variation paa SchleswigHolstein meerumschlungen" forekom; hvorover der da opstod en saa heftig Dispute mellem Balgjæsterne, at Damerne bortfjernede sig.
Viborger Samler, 1845-10-25
Handels og Skibs=Efterretninger. Jfølge Efterretning med et til Kjøbenhavn ankommet Skib som forlod Vestmannerne den 26de Septbr., vedvarede Heklas Eruption dengang endnu. (Kbhp.)
Viborger Samler, 1845-10-25
Fallit. H. A. Fischer i Hamborg (et Handelshuus der havde mange Forbindelser i Jylland).
Viborger Samler, 1845-10-25
Ved Licitationen i Aalborg i Tirsdags over Leverance af 631 Tdr. Rug til den militaire Brodbagning overtoges denne i alle Terminer til 5 Rbd. 5 Mk. 8 s. (Ab. Av.)
Viborger Samler, 1845-10-25
Korn og Smørpriser i Randers, den 18de October: Ærter, 4 Rbd. 3 Mk. a 5 Rbd., Rug 4 Rbd. 3 Mk. a 4 Rbd. 4 Mk. (skjæppeviis paa Torvet 5 Rbd. 2 Mk.), Byg 2 radet 3 Rbd. a 3 Rbd. 2 Mk., dito 6 radet 2 Rbd. 2 Mk. a 2 Rbd. 4 Mk., Havre 2 Rbd. a 2 Rbd. 1 Mk. pr. Td.; Smør 21 - 23 s. Pundet. Thisted, den 23de October. Det hæftige og orkanagtige Veir, som rasede her i Mandags og Tirsdags af V. N. V., var ledsaget af Oversvømmelse, og et saa høit Vande, som man ikke har havt i de sidste 2 Aar, nemlig: 44 Tommer over det almindelige Standpunct, hvorfor ogsaa Vandet paa et Par Steder her i Byen stod op i Gaderne og gik op i Husene; Landeveien ved Bromølle var oversvømmet af Vandet, der gi over Knæerne paa Hestene. At et saadant Uveir maatte foraarsage megen Søskade kan man slutte sig til: J Tirsdags indstrandede saaledes for Worupøer søndre Strand Galeasen, Hoffnung, hjemhørende i Greifswalde i Preussen kommende fra Danzig bestemt til Antwerpen, med 1300 Tdr. Hvede, strax efter at Skibet var stødt, sloges dat i Stykker, saa at Ladningen gik tabt, og Capitainen og Mandskabet blev med Nød og Neppe bjerget. Samme Dag er ved Thybo Røn Strand indstrandet et svensk Skib ladet med Salt. Mandskabet skal være bjerget, men Skibet sloges strax efter Jndstrandingen i Stykker, og Ladningen gik tabt; og endelig er ved Thorup-Strand i Hanherred inddrevet, eller rettere sagt indbragt af Kystbeboerne et Skib uden levende Folks Medfølge, der skal være ladet med Trælast. Desuden skal paa flere Strækninger af Vesterhavets Kyst, større og mindre Stykker af Skibsvrag, Bjelker, Planker a. være inddrevne, som lade formode at desværre flere Skibe tildeels maa være forulykkede herudenfor, og tildeels have maattet kaste deres Dækslast. (Thist. Av.)¬